न्यूयॉर्क में समलैंगिक शादी पर वोटिंग की मांग  
अमेरिका का न्यूयार्क राज्य समलैंगिक शादी को मान्यता देने के लिए कुछ दिनों के भीतर ही एक विधेयक पर मतदान करा सकता है।
अमेरिका का न्यूयॉर्क राज्य समलैंगिक शादी (गे) को मान्यता देने के लिए कुछ दिनों के भीतर ही एक विधेयक पर मतदान करा सकता है। इस संबंध में पहले भी कई बार असफल प्रयास किए गए, लेकिन राज्य के नए गवर्नर एंड्रयू क्यूमो (डेमोकेट्रिक पार्टी) इस बार खुद इसका समर्थन कर रहे हैं।  अगर न्यूयॉर्क में समलैंगिक शादी को मान्यता मिल जाती है, तो यह अमेरिका का छठा ऐसा राज्य बन जाएगा, जहां समलैंगिक शादी मान्य होगी।  एक बयान में क्यूमो ने कहा, महिलाओं को मताधिकार प्रदान करने सहित मानवाधिकारों की लड़ाई में न्यूयॉर्कवासी इतिहास के सकारात्मक पक्ष में खड़े रहे हैं। लेकिन, शादी के इस मुद्दे पर हमारा राज्य पीछे रह गया है।